laion/Wikipedia-Exotic huggingface dataset:
ანჰინგისებრნი

ანჰინგისებრნი (ლათ. Anhingidae) — ფრინველების ოჯახი რეგვენასნაირთა რიგისა. შეიცავს ერთ გვარს (ანჰინგა, ლათ. Anhinga), რომელიც 4 სახეობას აერთიანებს. გავრცელებულია როგორც აღმოსავლეთ, ისე დასავლეთ ნახევარსფეროს ტროპიკებში. ანჰინგისებრნი ბინადრობენ მდინარეებისა და ტბების ნაპირებზე. ბუდობენ ხეებსა და ბუჩქებზე. დებენ 3-6 მოცისფრო ან მომწვანო კვერცხს. იკვებებიან თევზით და წყლის სხვა ცხოველებით. ქართული საბჭოთა ენციკლოპედია, ტ. 1, თბ., 1975. — გვ. 506. ↑ ანჰინგისებრნი (TSN 174754). ინტეგრაციული ტაქსონომიის საინფორმაციო სისტემა.
პოლ საბატიე (მრავალმნიშვნელოვანი)

პოლ საბატიე შეიძლება აღნიშნავდეს: პოლ საბატიე (1854–1941) - ფრანგი ქიმიკოსი პოლ საბატიე (1858–1928 )- ფრანგი ისტორიკოსი
პოლ საბატიე (ქიმიკოსი)

პოლ საბატიე (დ. 5 ნოემბერი, 1854, კარკასონი — გ. 14 აგვისტო, 1941, ტულუზა) — ფრანგი ქიმიკოსი, პარიზის მეცნიერებათა აკადემიის წევრი (1913). 1877 წელს დაამთავრა ტულუზის უმაღლესი პედაგოგიური ინსტიტუტი. 1844–1930 წლებში იყო ტულუზის უნივერსიტეტის პროფესორი. მუშაობდა ორგანული კატალიზის დარგში. 1927 ჟან სანდერანთან ერთად ნიკლის კატალიზატორზე ეთილენისა დაწყალბადის გატარებით მიიღო ეთანი. 1909 განახორციელა უჯერ კარბომჟავათა ჰიდრირება. შეისწავლა კონდენციისა და იზომერიზაციის კატალიზური რეაქციები ჟანგეულებისა და ქლორიდების თანაობისას, ნახშირწყალბადებთან ჰალოგენწყალბადების მიერთება და მოწყვეტა, მძიმე ნახშირწყალბადების კატალიზური კრეგინგი. საბატიეს შრომებმა ხელი შეუწყო ქიმიურ მრეწველობაში ახალი მიმართულების - კატალიზური ორგანული სინთეზის განვითარებას. ნობელის პრემია მიენიჭა (1912). ქართული საბჭოთა ენციკლოპედია, ტ. 8, თბ., 1984. — გვ. 546.
ფრანჩესკო კავალი

პიეტრო ფრანჩესკო კავალი (იტალ. Pietro Francesco Cavalli); იგივე პიეტრო ფრანჩესკო კალეტი (Caletti) (დ. 14 თებერვალი, 1602, კრემონა — გ. 14 იანვარი, 1676, ვენეცია) — იტალიელი კომპოზიტორი . იყო ორგანისტი წმინდა მარკოზის ეკლესიაში. დაწერა 42 ოპერა, რომელთაგან განსაკუთრებული წარმატება ხვდა „იასონს“. კავალი დიდ ყურადღებას უთმობდა ჰარმონიას, რითმს, მოდულაციის ნაირფეროვნებასა და ინსტრუმენტირებას, საარიო მღერას დიდი სილამაზე და გამომსახველობა მიანიჭა. სასულიერო ნაწარმოებებიდან მის კალამს ეკუთვნის მესები, ფსალმუნები და რეკვიემი. Le nozze di Teti e di Peleo (1639) La Dafne (1640) La Didone (1641) L'Amore innamorato (1642, მუსიკა დაკარგულია) La virtù de' strali d'Amore (1642) L'Egisto (1643) L'Ormindo (1644) La Doriclea (1645) Il Titone (1645, მუსიკა დაკარგულია) Il Giasone (1649) L'Euripo (1649, მუსიკა დაკარგულია) L'Orimonte (1650) L'Oristeo (1651) La Rosinda (1651) La Calisto (1652) L'Eritrea (1652) Il Delio (La Veremonda, l'amazzone di Aragona) (1652) L'Orione (1653) Il Ciro (1654) L'Hipermestra (L'Ipermestra) (1654) Il Xerse (1655) L'Erismena (1655) La Statira (Statira principessa di Persia) (1655) L'Artemisia (1657) Impermnestra (1658) L'Antioco (1659, მუსიკა დაკარგულია) Il rapimento d'Helena (Elena) (1659) L'Ercole (Ercole amante) (1662) Scipione affricano (1664) Mutio Scevola (Muzio Scevola) (1665) Il Pompeo Magno (1666) L'Eliogabalo (1667) Coriolano (1669, მუსიკა დაკარგულია) Massenzio (1673, მუსიკა დაკარგულია) Fabris D. Francesco Cavalli: la circolazione dell'opera veneziana nel Seicento. Napoli: Turchini, 2005
ანტონიო კალდარა

ანტონიო კალდარა (იტალ. Antonio Caldara; დ. 1670, ვენეცია — გ. 28 დეკემბერი, 1736, ვენა) — იტალიელი კომპოზიტორი. ანტონიო მევიოლინეს ვაჟი იყო. მუშაობდა ვენეციაში, მანტუაში, ბარსელონაში, რომში, ბოლონიასა და ვენაში. მუსიკის ისტორიაში ერთ-ერთი ყველაზე ნაყოფიერი კომპოზიტორია — მას 3400 მუსიკალური ნაწარმოები ეკუთვნის. დაწერა 69 ოპერა (ძირითადად ლიბრეტო, მეტასტაზიო, უამრავი საეკლესიო ნაწარმოები: მესები, ჰიმნები, ორატორიები და სხვა. მისი შემოქმედებიდან ყველაზე ცნობილია „მაგდალინელი ქრისტეს ფერხთით“ (დაახლოებით 1700 წ.), „La Passione di Gesu Cristo Signor Nostro“ (ესპ., 1703 წ.) და „მედეა კორინთოში“ (კანტატა ალტოსთვის, 2 ვიოლინოსი და ბანისთვის, 1711). გავლენა იქონია ტელემანსა და ი. ს. ბახზე. http://www.haendel.it/compositori/caldara.htm დაარქივებული 2012-02-01 საიტზე Wayback Machine. კალდარას მუსიკა დაარქივებული 2008-05-17 საიტზე Wayback Machine.
მარკ-ანტუან შარპანტიე

მარკ-ანტუან შარპანტიე (დ. 1643, პარიზი — გ. 24 თებერვალი, 1704, იქვე) — ფრანგი კომპოზიტორი, მომღერალი. მამამისი ლუი შარპანტიე იყო პროფესიით ოფიციალურ დოკუმენტთა გადამწერი („maître écrivain“). როდის დაიწყო მარკ ანტუანმა მუსიკის წერა, უცნობია. Marc-Antoine Charpentier, musicien du baroque Hitchcock — Catalogue Charpentier დაარქივებული 2008-12-16 საიტზე Wayback Machine.
ალესანდრო ფარნეზე

ალესანდრო ფერნეზე (იტალ. Alessandro Farnese; დ. 25 აგვისტო, 1545, რომი — გ. 3 დეკემბერი, 1592, არასი) — იტალიელი მხედართმთავარი და 1578 წლიდან ესპანეთის მეფის შტატჰალტერი ნიდერლანდებში. მისი საომარი მოქმედებების წარმატებამ ჰაბსბურგებს ფლამანდიის პროვინციების XVIII საუკუნის ბოლომდე შენარჩუნებაში გაუწია დახმარება. 1586 წელს იგი პარმისა და პიაჩენცის ჰერცოგი გახდა, თუმცა იტალიაში არ დაბრუნებულა. Antonello Pietromarchi, Alessandro Farnese l’eroe italiano delle Fiandre, Gangemi, Roma 1998;
სტენი

სტენი (სიმაგრე) (ნიდერლ. Burg Steen) — ციხესიმაგრე ბელგიაში, ქალაქ ანტვერპენის ცენტრში. ქალაქისა და სიმაგრის აგების ზუსტი თარიღი უცნობია, სავარაუდოა, რომ VII საუკუნის შემდეგ უნდა მომხდარიყო. სიმაგრის კედლები IX საუკუნეშია ამოყვანილი. დღესდღეობით სიმაგრეში ზღვაოსნობის ეროვნული მუზეუმია განთავსებული (Nationaal Scheepvaartmuseum). სიმაგრე - ფლამანდურად არის - სტენ. http://belgiya.net/blogcategory/dostoprimechatelnosti-belgii/ დაარქივებული 2008-06-24 საიტზე Wayback Machine. ვიკისაწყობში არის გვერდი თემაზე: სტენი
დალია გრიბაუსკაიტე

დალია გრიბაუსკაიტე (ლიეტ. Dalia Grybauskaitė; დ. 1 მარტი, 1956, ვილნიუსი, ლიტვის სსრ) — ლიეტუველი პოლიტიკოსი, ლიეტუვის ყოფილი ფინანსთა მინისტრი, ლიეტუვის პირველი ქალი პრეზიდენტი 2009-2019 წლებში. აკადემიური ხარისხი - სოციალურ მეცნიერებათა დოქტორი. 1983 ჟდანოვის უნივერსიტეტი (ლენინგრადი), ეკონომიკის ფაკულტეტი. 1991 ჯორჯტაუნის უნივერსიტეტი (ვაშინგტონი) საგარეო ურთიერთობების სკოლა. 1983 წელს სანქტ-პეტერბურგიდან დაბრუნების შემდეგ, 27 წლის დალიამ მუშაობა დაიწყო ვილნიუსის უმაღლეს პარტიულ სკოლაში, სადაც 1990 წლამდე კითხულობდა პოლიტეკონომიას. 1988 წელს დაიცვა დისერტაცია და გახდა ეკონომიკის მეცნიერებათა კანდიდატი. 1990–1991 წწ. მუშაობდა ეკონომიკის ინსტიტუტში სწავლულ მდივნად. 1991–2001 წწ. მუშაობდა მაღალ სახელმწიფო თანამდებობებზე. 2001–2004 წწ. ლიეტუვის ფინანსთა მინისტრია. 2009 წლის 26 თებერვალს ოფიციალურად დაასახელეს ლიეტუვის პრეზიდენტობის კანდიდატად, ხოლო 17 მაისს გამართულ საპრეზიდენტო არჩევნებში მიიღო ხმების 68.18% და გახდა ლიეტუვის ისტორიაში პირველი ქალი-პრეზიდენტი. 2014 წლის 11 მაისს, ლიეტუვის რესპუბლიკაში საპრეზიდენტო არჩევნების პირველი ტური გაიმართა. არჩევნებში მონაწილე 7 კანდიდატს შორის დალია გრიბაუსკაიტემ 45,92%-ით ხმების ყველაზე მეტი რაოდენობა მიიღო. მეორე ტური იმავე წლის 25 მაისს შედგა, სადაც ხმების 57,90%-ით დალია გრიბაუსკაიტე ლიეტუვის რესპუბლიკის პრეზიდენტად მეორე ვადით აირჩიეს. დალია გრიბაუსკაიტე ლიეტუვის პრეზიდენტის პოსტს 2019 წლის 12 ივლისამდე იკავებდა. დალია გრიბაუსკაიტე გათხოვილი არ ყოფილა. ლაპარაკობს ლიეტუვურად, ინგლისურად, რუსულად, ფრანგულად და პოლონურად. ქალი პრეზიდენტების სია ვიკისაწყობში არის გვერდი თემაზე: დალია გრიბაუსკაიტე დალია გრიბაუსკაიტეს ბიოგრაფია cidob.org-ზე დაარქივებული 2015-02-17 საიტზე Wayback Machine. Lithuania set for energy rethink -interview with BBC. BBC World News Lunch with the FT: Dalia Grybauskaite. Financial Times Grybauskaitė run for the President (video) დაარქივებული 2012-04-19 საიტზე Wayback Machine. ↑ დალია გრიბაუსკაიტე ლიეტუვის პრეზიდენტად მეორე ვადით აირჩიეს. www.tabula.ge. ციტირების თარიღი: 27 მაისი, 2019.
ტამბოვი

ტამბოვი (რუს. Тамбов) — ქალაქი რუსეთის ფედერაციაში, ტამბოვის ოლქის ადმინისტრაციული ცენტრი. ნავმისადგომი მდინარე ცნის (ვოლგის აუზი) მარცხენა ნაპირზე. ქალაქი ამფითეატრის მსგავსად არის შეფენილი მდინარე ცნის მოსახვევის დამრეც ფერდობზე. ქალაქი ტამბოვი დაარსდა 1636 წელს როგორც ციხესიმაგრე მოსკოვის სახელმწიფოს ყირიმისა და ნოღაის თათრებისაგან დასაცავად. 1796 წლიდან საგუბერნიო ცენტრია. 1830 წელს ტამბოვში მოხდა „ქოლერის აჯანყება“. ძეგლი ტამბოვის მგლისთვის "მარადიული ცეცხლი" სობორნაიას მოედანზე (გაიხსნა 1970 წლის 9 მაისი) ბირთვული კატასტროფების მსხვერპლთა ძეგლი ↑ https://www.citypopulation.de/en/russia/cities/central/ ↑ ტამბოვის ძეგლები ვიკისაწყობში არის გვერდი თემაზე: ტამბოვი
ტამბუკანის ტბა

ტამბუკანის ტბა, დიდი ტამბუკანი (რუს. Тамбукан) — მწარე-მლაშე ტბა რუსეთში. მდებარეობს ჩრდილოეთ კავკასიაში, სტავროპოლის მხარისა და ყაბარდო-ბალყარეთის ტერიტორიებზე, ქალაქ პიატიგორსკიდან 12 კილომეტრზე. სიმაღლე ზღვის დონიდან 548 მ. ზედაპირის ფართობი 1,7 კმ², მაქსიმალური სიღრმე 10 მ. ტბის ფსკერზე რაპის ქვეშ ლამიანი ტალახის სქელი ფენაა. ტბის ტალახს უმთავრესად იყენებენ კავკასიის მინერალური წყლების კურორტებზე ტალახით მკურნალობისას. Тамбукан: одно озеро — два подхода დაარქივებული 2011-10-19 საიტზე Wayback Machine.
ლიეტუვის პრეზიდენტი

ლიეტუვის პრეზიდენტი – ლიეტუვის სახელმწიფოს მეთაური, ირჩევს მოსახლეობა 5 წლით. ლიეტუვის მმართველების სია
არა (თუთიყუში)

არა, არარა — სოლისებრბოლოიანი თუთიყუშების რამდენიმე გვარის (Anodorhynchus, Ara, Cyanopsitta, Primolius, Orthopsittaca, Diopsittaca) საერთო სახელწოდება. მათი შეფერილობა ლურჯი, წითელი, ყვითელი და იშვიათად მწვანეა. გავრცელებული არიან ცენტრალურ და სამხრეთ ამერიკაში — მექსიკიდან პარაგვაიმდე. ბინადრობენ ტყეში, ხის ფუღუროში. დებენ 2 კვერცხს. იკვებებიან მცენარის ნაყოფით, თესლით. ყველაზე უფრო ცნობილი სახეობებია არარაუნა (Ara ararauna), არა (Ara macao) და იაგუნდისფერი არა (Anodorhynchus hyacinthinus). ჟორდანია რ., ქართული საბჭოთა ენციკლოპედია, ტ. 1, თბ., 1975. — გვ. 520.
როლანდას პაქსასი

როლანდას პაქსასი (ლიეტ. Rolandas Paksas; დ. 10 ივნისი, 1956, ტელშიაი, ლიტვის სსრ) — ლიეტუვის პოლიტიკური მოღვაწე, ლიეტუვის რესპუბლიკის პრეზიდენტი 2003 წლის 26 თებერვლიდან 2004 წლის 6 აპრილამდე; პაქსასი პირველი ევროპული ქვეყნის ხელმძღვანელია, რომელიც იმპიჩმენტის შედეგად გადააყანეს თანამდებობიდან. მფრინავი სპორტსმენი. სწავლობდა ვილნიუსის საინჟინრო-სამშენებლო ინსტიტუტში (სამრეწველო და სამოქალაქო მშენებლობის ინჟინერი: 1974—1979), მოგვიანებით ლენინგრადის სამოქალაქო ავიაციის სასწავლებელი დაამთავრა (პილოტ-ინჟინერი; 1984). 1985-92 წლებში ს.დარიუსისა და ს. გარინასის აეროკლუბის (ვილნიუსი) მეთაურია. სსრკ-სა და ლიეტუვის უმაღლესი პილოტაჟის ნაკრების წევრია. პრეზიდენტია სააქციო-სამშენებლო კომპანია „Restako“-სი. როლანდას პაქსასი დაარქივებული 2018-08-05 საიტზე Wayback Machine.
გაბრიელა სპანიკი

გაბრიელა ელენა სპანიკ ულტერა (ესპ. Gabriela Elena Spanic Ulterra; დ. 10 დეკემბერი, 1973), უფრო ცნობილია როგორც გაბრიელა სპანიკი (ესპ. Gabriela Spanic) — ჯილდოების მფლობელი ვენესუელელი მსახიობი, რომელიც მეტად ცნობილია ტელენოველებში თავისი როლებით. მისი ტყუპისცალი და დანიელა სპანიკი მოდელი და მსახიობია. მას ასევე ჰყავს უმცროსი და პატრისია და ორი ძმა – ანტონიო და ადიელი. სპანიკის მამა ხორვატიელია, რომელიც ვენესუელაში საცხოვრებლად 1960 წელს გადავიდა, ხოლო დედა – ინგლისელია. გაბრიელას კარიერა მის ვენესუელის კონკურსიდან 1992 წელს დაიწყო. ის უნივერსიტეტში ფსიქოლოგიას სწავლობდა, მაგრამ ყოველთვის მსახიობობის სურვილი ჰქონდა. მისმა კარიერამ თვალსაჩინო აღმავლობა 1990–იანი წლების შუა ხანებში დაიწყო, როდესაც მან მთავარი როლები მიიღო ვენესუელურ საპნის ოპერებში. 1998 წელს სალვადორ მეხია ალეხანდრემ გაბრიელა მიწვია მის ახალ სერიალში „უზურპატორი ქალი“ მექსიკაში. ამ სერიალით წყალობით გაბრიელა ნამდვილი მეგავარსკვლავი გახდა, ამ სერიალმა ტელევისას არხზე ყველა დროის რეკორდი მოხსნა. ამ სერიალის წყალობით გაბრიელამ სამწლიანი ექსკლუზიური კონტრატი მიღო ტელევისასგან. ამ სერიალის შემდეგ გაბრიელა კიდევ მონაწილეობა მიღო ტელევისას ორ სერიალში.2002 წელს ის გადადის სამუშაოდ ტელემუნდოში და ხდება მთავარი გმირი ტელენოველისა „შურისძიება“, სადაც მან პროფესიონალი მოკრივე განასახიერა. 2004 წელს გაბრიელას ისევ ეწვია საყოველთაო აღიარება როცა ის გახდა სერიალ „გრძნობათა ტყვეობაში“ მთავარი გმირი. 2005 წელს მონაწილეობა მიიღო სერიალში „ვნებათა მიწა“, რის შედეგადაც რამდენიმე წლით ეკრანს ჩამოშორდა. 2009 წელს ის ბრუნდება სერიალ „ქალბატონით“ ტელევისას არხზე და პარტნიორობას უწევს ლუსეროს და ფერნანდო კოლუნგას. 2010 წელს გაბი კომპანია აცტეკაში გადადის სამუშაოდ და გამოდის მათი ერთობლლივი სერიალი „იმპერატორი“, ამას მოყვება 2012 წელს სერიალი „ალმას ორი სახე“, 2014 წელს კი გაბიმ მონაწილეობა მიიღო აცტეკას სერიალში „ჩემო აკალპუკო“. გაბრიელა სპანიკი კინოფილმების ინტერნეტ-მონაცემთა ბაზაში
ვიტაუტას ლანდსბერგისი

ვიტაუტას ლანდსბერგისი (ლიეტ. Vytautas Landsbergis; დ. 18 ოქტომბერი, 1932, კაუნასი) — ლიტველი პოლიტიკოსი, საზოგადო მოღვაწე, მუსიკათ- და ხელოვნებათმცოდნე, პუბლიცისტი. 1988 წელს საიუდისის საინიციატივო ჯგუფში იქნა არჩეული (თავდაპირველად „მოძრაობა ლიტვის გარდაქმნისათვის“). საიუდისის საწესდებო ყრილობაზე 1988 წლის 22-23 ოქტომბერს აირჩიეს საიუდისის სეიმის საბჭოსა და სეიმში. 1988-1991 წლებში სეიმის საპატიო თავმჯდომარეა. 1989 წლის მარტში აირჩიეს სსრკ-ის სახალხო დეპუტატად და მონაწილეობა მიიღო სახალხო დეპუტატების ყრილობაში. 1990-92 წლებში ლიტვის უმაღლესი საბჭოს თავმჯდომარე. ლიტვის სეიმისა (1996—2000). სამამულო მემარჯვენე პარტიის ერთ-ერთი შემქმნელი (1993) და თავმჯდომარე. 2004 წლიდან ევროპარლამენტის წევრია და ევროპის სახალხო პარტიისა (European People’s Party (Christian Democrats) და ევროპელი დემოკრატების European Democrats) უმსხვილეს ფრაქციაში შედის. ვიტაუტას ლანდსბერგისი დაარქივებული 2004-07-12 საიტზე Wayback Machine.
ალგირდას ბრაზაუსკასი

ალგირდას ბრაზაუსკასი (ლიეტ. Algirdas Mykolas Brazauskas; დ. 22 სექტემბერი, 1932, როკიშკისი — გ. 26 ივნისი, 2010, ვილნიუსი) — ლიეტუვის პოლიტიკური მოღვაწე, ლიეტუვის რესპუბლიკის ყოფილი პრეზიდენტი, ასევე ლიეტუვის რესპუბლიკის პრემიერ-მინისტრი 2001—2006 წლებში. ეკონომიკურ მეცნიერებათა დოქტორი (1974). შეგიძლიათ იხილოთ მედიაფაილები თემაზე „ალგირდას ბრაზაუსკასი“ ვიკისაწყობში.
არტურას პაულაუსკასი

არტურას პაულაუსკასი (ლიეტ. Artūras Paulauskas; დ. 23 აგვისტო, 1953, ვილნიუსი) — ლიეტუველი იურისტი, ლიეტუვის პოლიტიკური მოღვაწე, ლიეტუვის რესპუბლიკის სეიმის თავმჯდომარე 2000—2004 და 2004 წლის 15 ნოემბრიდან 2006 წლის 11 აპრილამდე. 2004 წლის 6 აპრილიდან — 2004 წლის 12 ივლისის ჩათვლით იყო ლიეტუვის პრეზიდენტობის მოვალეობის შემსრულებელი. არტურას პაულაუსკასი
ალფრედ ვერნერი

ალფრედ ვერნერი (გერმ. Alfred Werner; დ. 12 დეკემბერი, 1866, მიულუზი — გ. 15 ნოემბერი, 1919, ციურიხი) — შვეიცარიელი ქიმიკოსი, კომპლექსნაერთთა ქიმიის ერთ-ერთი ფუძემდებელი. 1889 წელს დაამთავრა ციურიხის უმაღლესი პოლიტექნიკური სკოლა. 1893 წლიდან ციურიხის უნივერსიტეტის პროფესორი. არაორგანული ნაერთთა აგებულების დასადგენად შექმნა კომპლექსნაერთთა თეორია. მიიღო მრავალი ნაერთი და მათი სტრუქტურის გამოსაკვლევად შეიმუშავა ექსპერიმენტული მეთოდები. მიღებული აქვს ნობელის პრემია (1913). ქართული საბჭოთა ენციკლოპედია, ტ. 4, თბ., 1979. — გვ. 373. ↑ 1.0 1.1 Kauffman G. B. Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 Nationalencyklopedin — 1999. <a href="https://wikidata.org/wiki/Track:Q1165538"></a> ↑ 4.0 4.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 5.0 5.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ Czech National Authority Database <a href="https://wikidata.org/wiki/Track:Q13550863"></a> ↑ 7.0 7.1 Вернер Альфред // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Store norske leksikon — 1978. — ISSN 2464-1480 <a href="https://wikidata.org/wiki/Track:Q746368"></a> ↑ https://www.stadt-zuerich.ch/content/dam/stzh/prd/Deutsch/Bevoelkerungsamt/tod/friedhoefe/prominenteverstorbene/Promi_Alpha.pdf ↑ 10.0 10.1 LIBRIS — 2012. <a href="https://wikidata.org/wiki/Track:Q1798125"></a> ↑ Deutsche Nationalbibliothek Record #118767097 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ The Nobel Prize in Chemistry 1913 — Nobel Foundation. <a href="https://wikidata.org/wiki/Track:Q1781959"></a> ↑ Table showing prize amounts — Nobel Foundation, 2019. <a href="https://wikidata.org/wiki/Track:Q1781959"></a>
Cp

cp — is a UNIX-ის ბრძანება ფაილებისა და საქაღალდეების კოპირებისათვის. ფაილის სხვა ფაილში კოპირება cp [-fHip][--] sourcefile targetfile ფაილის სხვა საქაღალდეში კოპირება cp [-fHip] [--] sourcefile... targetdirectory საქაღალდის საქაღალდეში კოპირება (გამოიყენება -r ან -R) cp -r|-R [-fHip] [--] sourcedirectory... targetdirectory (ინგლისური) http://linux.die.net/man/1/cp
არა (მრავალმნიშვნელოვანი)

ტერმინით არა შეიძლება აღნიშნული იყოს: არა (პასუხი) არა (თუთიყუში) არა (ჯგუფი)
Dd

dd (dataset definition) — ბრძანების სტრიქონიანი ინტერფეისის დამხმარე პროგრამა UNIX-სა და UNIX-ის მსგავსი ოპერაციული სისტემებისთვის, რომლის ძირითადი მიზანია ფაილების კოპირება და კონვერტაცია. იგი პრაქტიკულია ბლოკიან მოწყობილობებში კოპირებისთვის როგორიცაა მყარი დისკი და CD-ROM. dd-ს მთავარი options არჩევანები არიან: if=ფაილი (input file): მითითებული ფაილიდან კითხულობს. შესაძლოა იყოს რეგულარული ფაილი ან ბლოკიანი მოწყობილობა. of=ფაილი (output file): ამ ფაილს ქმნის და შიგ წერს bs=ნომერი (block size, ბლოკის ზომა ბაიტებში) : მონაცემების კოპირებას ახდენს ბლოკებიანად. count=ნომერი : მარტო მითითებული რაოდენობის ბლოკის კოპირება skip=ნომერი : კოპირებას იწყებს მხოლოდ მითითებული ნომრის ბლოკიდან. seek=ნომერი : შექმნილ ფაილში წერას იწყებს მხოლოდ მითითებული ნომრის ბლოკიდან. conv=conversion : გადაყვანა, მაგალითად ascii-ს გადაყავს EBCDIC-იდან ASCII-ში. როცა dd-ს ხმარობთ ყოველთვის ფრთხილად უნდა იყოთ. რომელიმე არჩევანის დავიწყება ან if-ის of-ით შეცვლის დროს შესაძლოა დისკი დაზიანდეს. CD-ს კოპირება: $> dd if=/dev/cdrom of=cd-archive.iso დისკეტაში გადაწერა: $> dd if=floppy.bin of=/dev/fd0 ფაილის 100მბ ნაწილებად დაყოფა: $> dd bs=10K count=10K if=uzarmazesi_faili of=uzarmazesi_faili-part1 $> dd bs=10K count=10K skip=10K if=uzarmazesi_faili of=uzarmazesi_faili-part2 $> dd bs=10K count=10K skip=20K if=uzarmazesi_faili of=uzarmazesi_faili-part3 $> dd bs=10K count=10K skip=30K if=uzarmazesi_faili of=uzarmazesi_faili-part4 # და ასე შემდეგ hda დისკის დაყოფების მასივის კოპირება: $> dd if=/dev/hda of=copie-table-partition bs=512 count=1 hda დისკის მონაცემების ნოლებით შეცვლა (არ არის სასუტველი): $> dd if=/dev/zero of=/dev/hda dd: manual page from the GNU Core Utilities. dd for Windows. savehd7 – save a potentially damaged harddisk partition Softpanorama dd page. DD at Linux Questions Wiki. Forensics (DD) Dcfldd ddpt – a variant specialized in files that are block devices sg_dd – Linux specialized variant for devices that use the SCSI command set
Df

ბრძანება df (ინგლ. disk free) — სტანდარტული იუნიქსის კომპიუტერული პროგრამა, რომელიც გამოიყენება დისკზე თავისუფალი სივრცის რაოდენობის საჩვენებლად. df ხშირად ისეა დაპროგრამებული, რომ ინფორმაციები mtab ან statfs ფაილიდან მოიპოვოს. > df -h Filesystem Size Used Avail Use% Mounted on /dev/hda6 3.7G 3.1G 594M 85% / /dev/hda1 20G 19G 1.5G 93% /mnt/win (ინგლისური) df — specification from the Single Unix Specification (ინგლისური) df — manual page from GNU coreutils (ინგლისური) df — manual page via OpenBSD (ინგლისური) The df Command — by The Linux Information Project (LINFO)
ანტანას სმეტონა

ანტანას სმეტონა (ლიეტ. Antanas Smetona; დ. 10 აგვისტო, 1874 სოფ. უჟულენისი, უკმერგეს რაიონი — გ. 9 იანვარი, 1944, კლივლენდი, აშშ) — ლიეტუვის სახელმწიფო მოღვაწე, ლიეტუვის პრეზიდენტი 1919–1920 და 1926–1940 წლებში. 1940 წლიდან ემიგრაციაშია გერმანიაში, მოგვიანებით ცხოვრობდა აშშ-ში. ქართული საბჭოთა ენციკლოპედია, ტ. 9, თბ., 1985. — გვ. 441.
ალექსანდრას შტულგინსკისი

ალექსანდრას შტულგინსკისი (ლიეტ. Aleksandras Stulginskis; დ. 26 თებერვალი, 1885, სოფელი კუტალაი როსინის მაზრა — გ. 22 სექტემბერი, 1969, კაუნასი) — ლიეტუვის სახელმწიფო მოღვაწე, ლიეტუვის რესპუბლიკის მეორე პრეზიდენტი 1920 წლის ივნის-დეკემბერში (ასრულებდა მოვალეობას) და 1922 წლის 21 დეკემბრიდან — 1926 წლის 7 ივნისამდე. Aleksandras Stulginskis (ლიეტ.) Aleksandras Stulginskis დაარქივებული 2004-04-21 საიტზე Wayback Machine. (ინგლ.)
Ps (იუნიქსი)

ბრძქნება ps (ინგლისურად process) გაჩვენებთ კომპიუტერში გაშვებული პორცესების (პროგრამების) სიას. აქტიურ ტერმინალში მიმდინარე პროცესები: # ps PID TTY TIME CMD 7431 pts/0 00:00:00 su 7434 pts/0 00:00:00 bash 18585 pts/0 00:00:00 ps გარკვეული პროცესის ინფრომაციების სანახავად შეგიძლიათ ბრძანება ps-თან ერთად გამოიყენოთ ბრძანება grep-ი. ინფორმაციები opera ბრაუზერის შესახებ: bash-3.1# ps -A | grep opera 2763 tty1 00:08:02 opera 2863 tty1 00:01:03 operapluginwrap 2864 tty1 00:00:00 operapluginclea (ინგლისური)ps — Specification from the Single Unix Specification (ინგლისური)man ps[მკვდარი ბმული] — a snapshot of the current processes
კაზის გრინიუსი

კაზის გრინიუსი (ლიეტ. Kazys Grinius; დ. 17 დეკემბერი, 1866, მარიამპოლის მაზრის სასნოვის თემის სოფელი სჲალჲამა ბუდა, სუვალის გუბერნია — გ. 4 ივნისი, 1950, ჩიკაგო, აშშ) — ლიეტუველი პოლიტიკოსი, ლიეტუვის რესპუბლიკის პრეზიდენტ 1926 წლის 7 ივნისიდან 17 დეკემბრამდე. კაზის გრინიუსი დაარქივებული 2009-10-03 საიტზე Wayback Machine. Kazys Grinius
არგუსი (მრავალმნიშვნელოვანი)

ტერმინით არგუსი შეიძლება აღნიშნული იყოს: არგუსი (მითოლოგია) არგუსი (ფრინველი)
იონას სტაუგატისი

იონას სტაუგატისი (ლიეტ. Jonas Staugaitis; დ. 20 მაისი, 1868, ომენტიშკიაი, ვილკავიშკის მხარე — გ. 18 იანვარი, 1952, კაუნასი) — ლიეტუვის მეოთხე პრეზიდენტი 1926 წლის დეკემბრის თვეში (სახელმწიფო გადატრიალების პერიოდში). იგი სეიმის სპიკერად სულ რამდენიმე საათით ფორმალურად იქნა არჩეული, შემდეგ ლიეტუვის უმაღლეს ხელისუფლად. თანამდებობა სახელმწიფო გადატრიალებისთანავე დატოვა. სტაუგატისს ვარშავის უნივერსიტეტი ჰქონდა დამთავრებული დოქტორის ხარისხით. 1919 წელს ლიეტუვის პარლამენტში იქნა არჩეული გლეხურ-სახახლო პარტიის წევრად. 1926 წლის 2 ივნისს იგი სეიმის თავმჯდომარედ აირჩიეს. დაკრძალულია კაუნასში, Petrašiūnai-ს სასაფლაოზე.
ლატვიის პრეზიდენტი

ლატვიის პრეზიდენტი — ლატვიის სახელმწიფოს მეთაური, ირჩევს პარლამენტი 4 წლის ვადით. ლატვიის პრეზიდენტების სია
ანტანას მერკისი

ანტანას მერკისი (ლიეტ. Antanas Merkys; დ. 1 თებერვალი, სხვა მონაცემებით, 20 თებერვალი 1887, სოფ. ბაიორაი, ამჟამინდელი კუპიშის რაიონი — გ. 5 მარტი, 1955, ვლადიმირის ოლქი) — ლიეტუვის სახელმწიფო მოღვაწე, უკანასკნელი პრემიერ-მინისტრი და პრეზიდენტი ომამდელი ლიეტუვის რესპუბლიკისა. დაუსწრებლად დაამთავრა რიგის გიმნაზია, იურევის (ამჟამინდელი ტარტუს) უნივერსიტეტში სამართალს სწავლობდა. 1916 წელს დაამთავრა კიევის უნივერსიტეტის იურიდიული ფაკულტეტი. პირველი მსოფლიო ომისას მობილიზებული იყო რუსეთის არმიაში. 1915 წელს რკინიგზის კომენდანტი კოვნში, კოშედერსა და კეიდანში. მოგვიანებით რუმინეთის ფრონზე მსახურობდა. 1919 წელს ლიეტუვის არმიაში მოხალისედ შევიდა. 1927–1932 წლებში კლაიპედის მხარის გუბერნატორი. 1933–1938 წწ კაუნასის ბურგომისტრი. 1936-1940 ლიეტუვის რესპუბლიკის IV სეიმის წევრი. 1939 წელს ვილნიუსის ლიეტუვისთვის გადაცემის შემდეგ ვილენის მხარის მთავრობის სრულუფლებიანი წარმომადგენელი. თავისუფალი ლიეტუვის უკანასკნელი რწმუნებული პრემიერ-მინისტრი (1939 წლის, 21ნოემბერი — 1940 წლის,17 ივნისამდე). ლიეტუვის პრეზიდენტის მოვალეობის შემსრულებელი საბჭოთა კავშირის მიერ წაყენებული ულტიმატუმის შედეგად ანტანას სმეტონის საზღვარგარეთ გამგზავრების შემდეგ. საბჭოთა ხელისუფლების მოთხოვნით, იუსტას პალეცკისის მთავრობის მეთაურად დაინიშნა. 1940 წლის 17 ივლისს დაპატიმრებულ და გადაყვანილ იქნა სარატოვში საბჭოთა რეპრესირიული ორგანოების მიერ. 1941 წელს მერკისი და მისი ოჯახი ციხეში გადაგზავნეს. 1954 წელს ციხიდან გათავისუფლდა ლიეტუვაში დაბრუნების უფლების გარეშე. გაიგზავნა ვლადიმირის მხარეში, სადაც აღესრულა კიდეც. ანტანას მერკისი დაარქივებული 2019-08-14 საიტზე Wayback Machine.
იუსტას პალეცკისი

იუსტას პალეცკისი (ლიეტ. Justas Paleckis; დ. 22 იანვარი [ძვ. სტ. 10 იანვარი] 1899, ტელშიაი, ლიეტუვა — გ. 26 იანვარი, 1980, ვილნიუსი) — ლიეტუველი ჟურნალისტი, მწერალი; საბჭოთა სახელმწიფო და საზოგადო მოღვაწე. დაიბადა მჭედლის ოჯახში. 1915 წლიდან მუშაკი, შემდგომ რიგაში მომსახურე, 1922 წლიდან მასწავლებელი. იყო რიგაში გამომავალი ლიეტუვური გაზეთის დამფუძნებელი და რედაქტორი. თანამშრომლობდა ლიეტუვის პერიოდულ გამოცემებეთან. დირექტორობდა ლიეტუვის სატელეგრაფო სააგენტო „ელტას“. სწავლობდა კაუნასის ლიეტუვურ უნივერსიტეტში (1926–1928). იუსტას პალეცკისი
არგუსი (ფრინველი)

არგუსი — ქათმისნაირთა რიგის ორი გვარის საერთო სახელწოდება. ქოჩორა არგუსის (ლათ. Rheinartia) გვარში ერთი სახეობაა (ლათ. Rheinartia ocellata), გვხვდება ლაოსში, ვიეტნამსა და მალაკის ნახევარკუნძულზე. დიდი არგუსის (ლათ. Argusianus) გვარშიც ერთი სახეობაა (ლათ. Argusianus argus), გავრცელებულია მიანმარის სამხრეთ ნაწილში, მალაკის ნახევარკუნძულსა და სუმატრისა და კალიმანტანის კუნძულებზე. ცხოვრობს ურიან ტყეებში. აქვს 1,2 მ-ზე მეტი სიგრძის ბოლო და განიერი ფრთები. ლამაზი შეფერილობის ბუმბული მოხატულია მსხვილი კოპლებით. დებს 2 კვერცხს. ინკუბაცია 24-25 დღე გრძელდება. ქართული საბჭოთა ენციკლოპედია, ტ. 1, თბ., 1975. — გვ. 558.